**Likumprojekta “Grozījumi Tūrisma likumā”   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Tūrisma likumā” (turpmāk – likumprojekts) izstrādāts, lai līdz 2018.gada 1.janvārim transponētu Latvijas normatīvajos aktos Eiropas Parlamenta un Padomes direktīvu (ES) 2015/2302 (2015.gada 25.novembris) par kompleksiem ceļojumiem un saistītiem ceļojumu pakalpojumiem, ar ko groza Regulu (EK) Nr. 2006/2004 un Eiropas Parlamenta un Padomes Direktīvu 2011/83/ES un atceļ Padomes Direktīvu 90/314/EEK (turpmāk – Direktīva). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts ir izstrādāts, lai uzlabotu esošo tūrisma aģentu un tūrisma operatoru darbības sistēmu Latvijā, kā arī ieviestu 2015.gada 25. novembrī pieņemtās Direktīvas prasības Latvijas normatīvajos aktos. Direktīva paredz, ka Eiropas Savienības (turpmāk – ES) dalībvalstis līdz 2018. gada 1. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstīm jāpiemēro minētos noteikumus no 2018. gada 1. jūlija.  Būtiskākās izmaiņas jaunajā Direktīvā ir saistītas ar:   1. ceļojuma pakalpojuma kombināciju nošķiršanu, vienlaikus diversificējot prasības, kas attiecas uz kompleksajiem un saistītajiem tūrisma pakalpojumiem, 2. informācijas sniegšanas prasībām, 3. izvirzītajiem nosacījumiem attiecībā uz pakalpojuma cenām un cenu izmaiņām, 4. noteiktajām stingrākām prasībām attiecībā uz pakalpojumu sniedzēju atbildību, 5. noteikti precīzāki nosacījumi attiecībā uz ceļotāju aizsardzību pakalpojumu sniedzēju maksātnespējas gadījumā.   Pašlaik Tūrisma likums definē tūrisma nozares pakalpojuma sniedzējus kā arī nosaka galvenos kritērijus, kuri ļauj tiem piedāvāt tūrisma pakalpojumus. Savukārt Ministru kabineta 2010.gada 13. aprīļa noteikumi Nr.353 “Par tūrisma operatora, tūrisma aģenta un klienta tiesībām un pienākumiem, kompleksa tūrismā pakalpojuma sagatavošanas un īstenošanas kartību, klientam sniedzamo informāciju un naudas drošības garantijas iemaksas kārtību”, nosaka Tūrisma operatoru minimālo klientu iemaksātās naudas drošības garantiju (28 457.44 EUR apmērā), un kārtību kādā Tūrisma operatori un tūrisma aģenti tiek reģistrēti datubāze.  Realitātē sistēma nefunkcionē efektīvi galvenokārt 3 iemeslu dēļ:   1. 28 457 EUR nav pietiekama summa, lai segtu zaudējumus, kas saistīti ar kompleksā tūrisma pakalpojuma nodrošinātāja maksātnespēju; 2. minimālās drošības garantijas uzturēšana ir obligāta tikai tūrisma operatoriem, līdz ar to praksē to ir vienkārši apiet tūrisma aģentiem, kuri nenorāda, ka tie darbojas arī kā tūrisma operatori; 3. nepilnīgs kontroles mehānisma, lai nodrošinātu uzraudzību, ka visi pakalpojumu sniedzēji, kas reģistrēti kā tūrisma operatori uztur nepieciešamo minimālo drošības garantiju, galvenokārt resursu trūkuma dēļ.   Ņemot vērā to, ka Direktīva paredz komplekso tūrisma pakalpojumu jomas pastiprinātu kontroli valstī, kā arī ievērojot to, ka esošais tūrisma aģentu un tūrisma operatoru darbības regulējums nedod pietiekamas iespējas novērtēt komersantu darbības atbilstību un Direktīvā noteikto patērētāju aizsardzības līmeņa nodrošināšanu līdzšinējās sistēmas vietā, papildus Direktīvas pantu transponēšanai Latvijas Republikas tiesību aktos ir nepieciešams ieviest tādu komplekso tūrisma pakalpojumu regulējuma modeli, kas nodrošinātu tūrisma pakalpojumu sniegšanas kārtību, efektīvu šīs sistēmas uzraudzības mehānismu un sniegtu maksimālu nodrošinājumu komplekso tūrisma pakalpojuma saņēmējiem.  **2.1. Jaunas drošības garantijas modeļa ieviešana Latvijā**  Atbilstoši spēkā esošajam normatīvajam regulējumam klientu iemaksātās naudas drošības garantija var tikt īstenota kā apdrošināšana vai bankas garantija. Minimālais nodrošinājuma garantijas apjoms šobrīd noteikts 28457,44 EUR apmērā. Garantija tiek nodrošināta par periodu ne mazāku par vienu gadu, un tai jābūt pietiekamai, lai tūrisma pakalpojuma sniedzēja maksātnespējas gadījumā varētu atmaksāt klienta iemaksāto naudas summu pilnā apmērā, kā arī nepieciešamības gadījumā nodrošināt ceļotāju atgriešanos valstī, no kuras sācies ceļojums. Šobrīd šādu garantiju ir jānodrošina komplekso tūrisma pakalpojumu organizatoriem jeb tūrisma operatoriem. Tūrisma aģentiem šāda garantija nav jānodrošina, jo tie darbojās kā mazumtirgotāji, tomēr saskaņā ar Tūrisma likuma 16.panta 14. punktu, tūrisma aģenti drīkst piedāvāt vai pārdot tikai tādu kompleksu tūrisma pakalpojumu, kas ir nodrošināts ar klientu iemaksātās naudas drošības garantiju.  Šobrīd normatīvajos aktos noteikts, ka jānodrošina klientu iemaksātas naudas summas zaudējumu atlīdzību pilnā apmērā̄. Tomēr likumā paredzētās sankcijas tūrisma operatoriem ir neefektīvas, jo tās nenodrošina ceļotāju atgriešanos valstī, no kuras sācies ceļojums. Nepastāv kritēriji, kas noteiktu nepieciešamo garantiju apjomu atkarībā no komplekso tūrisma pakalpojumu sniedzēja izmēra un apgrozījuma. Šobrīd noteiktais atlīdzības saņemšanas mehānisms tūrisma pakalpojuma saņēmējiem ir nepilnīgs, jo priekšroka dota tiem pakalpojuma saņēmējiem, kuri pirmie iesniedz atlīdzības pieprasījuma pieteikumu.  Vērtējot citu ES dalībvalstu pieredzi pārņemot Direktīvas 205/2302 prasības, tiek secināts, ka ES dalībvalstīs pieeja klientu iemaksātās drošības naudas garantiju sistēmas modeļa ieviešanā ir atšķirīga. Daļā dalībvalstu nodrošinājuma garantijas tiek attiecinātas tikai uz tūrisma operatoriem, taču daļā dalībvalstu arī uz tūrisma aģentiem. Daļā ES dalībvalstu pastāv kombinēts nodrošinājuma garantiju modelis, kas ietver gan individuālo apdrošināšanas garantiju, ko sedz tūrisma operators un/vai tūrisma aģents, kā arī garantiju fondu, kurā iemaksas veic lielākie komplekso tūrisma pakalpojumu sniedzēji.  Situācija Latvijā attiecībā uz komplekso tūrisma pakalpojumu sniedzēju maksātnespējas iestāšanos ir bijusi samērā pozitīva, jo 1990.gada, kad stājās spēkā regulējums par komplekso pakalpojumu klientu iemaksātās naudas drošības garantijām, ir konstatēti tikai daži gadījumi, kuros komplekso tūrisma pakalpojumu sniedzējs nespēja nodrošināt klienta apmaksātos ceļojumus. Kā vienu no ievērojamākajiem gadījumiem var minēt SIA “Royal Tour” un SIA “Planēta LL” gadījumu, kurā abu uzņēmumu kopējo zaudējumu summa sasniedza vairāk kā 300 000 latu (apmēram 443 647 EUR). Kā viens no nesenākajiem gadījumiem minams SIA “Relaks Tūre” maksātnespējas procesa uzsākšana, kur patērētāju pieprasīto kompensāciju apjoms sasniedza vairāk kā 55 000 EUR, kamēr komersants bija apdrošinājis tikai 28 500 EUR, kas saskaņā ar šī brīža normatīvajiem aktiem ir minimālā nepieciešamā garantijas summai. Ņemot vērā nesamērīgo SIA “Relaks Tūre” apdrošināšanas polises summu ar reālajiem zaudējumiem, kas radušies iesaistītajām pusēm, ir skaidrs, ka visi klienti nespēs atgūt pakalpojuma sniedzējam samaksāto naudu, un šīs situācija vēlreiz pierāda pašreizējās sistēmas ne efektivitāti.  Gan Padomes Direktīva 90/314/EEK, gan jaunā Direktīva paredz Latvijas kā valsts atbildību attiecībā uz tāda modeļa ieviešanu Latvijā, kas nodrošina pilnīgu patērētāju aizsardzību tūrisma operatora maksātnespējas gadījumā. Līdz ar to, augstāk aprakstītajās situācijās, ja tūrisma pakalpojumu sniedzēja nodrošinājuma maksātnespējas gadījumā modelis nespēs segt visus klientu zaudējumus, šie zaudējumi būs jāsedz valstij.  Pamatojoties uz citu valstu pieredzi, Ekonomikas ministrijas (turpmāk – EM) pasūtītā pētījuma “Priekšlikumu izstrāde kombinētā drošības garantijas modeļa ieviešanai Latvijā tūrisma pakalpojuma sniedzējiem” (turpmāk – Pētījums) rezultātiem, kā arī balstoties uz nozares pausto viedokli un EM veiktajiem aprēķiniem, Latvijā tiek uzlabota esošā tūrisma aģentu un operatoru drošības garantijas sistēma un ieviests kombinētais drošības garantijas modelis.  Likumprojekts paredz, ka nodrošinājums tūrisma pakalpojuma sniedzēja maksātnespējas gadījumā ir kombinēts drošības garantijas modelis, kas nodrošina klienta iemaksātās naudas atmaksāšanu, ceļotāju repatriāciju un neparedzētu tūrisma pakalpojumu sniedzēju maksātnespēju gadījumu risku novēršanu, ja tūrisma pakalpojuma sniedzēja likviditātes problēmu dēļ netiek pilnībā vai daļēji sniegti tūrisma pakalpojumi.  Atbilstoši likumprojektam nodrošinājums tūrisma pakalpojuma sniedzēja maksātnespējas gadījumā ir:  1) apdrošināšana vai bankas garantija un  2) nodrošinājums attiecībā uz ceļotāju repatriāciju, saņemot speciālu atļauju (licenci).  Līdz ar to, tieši tāpat kā līdz šim, turpina eksistēt apdrošināšanas vai bankas garantiju sistēma, no kuras kompleksā vai saistītā tūrisma pakalpojumu sniedzēja maksātnespējas gadījumā nodrošina ceļotājiem samaksātās naudas summas atmaksu. Papildus būs jānodrošinās attiecībā uz ceļotāju repatriāciju, lai būtu iespējams segt ceļotāju repatriācijas izmaksas, ja kompleksā tūrisma pakalpojuma sniedzēja vai saistītā tūrisma pakalpojuma sniedzēja maksātnespējas dēļ ceļotājs nevar atgriezties atpakaļ izbraukšanas vietā.  Likumprojektā noteikts, ka nodrošinājuma tūrisma pakalpojuma sniedzēja maksātnespējas gadījumā iemaksas kārtību noteiks Ministru kabinets (turpmāk – MK), līdz ar to EM līdz 2018.gada 30.jūnijam izstrādās attiecīgos MK noteikumus, kuros tiks definēta modeļa darbība, noteikts iemaksu apjoms, modeļa darbības un uzraudzības process.  **Jaunais drošības garantijas modelis paredz sekojošo:**  1. Drošības garantijas apjoma diferencēšana  Pamatojoties uz apdrošināšanas sabiedrību sniegto informāciju ir zināms, ka tikai ap 60 tūrisma operatoru, kas reģistrēti Latvijā, ir likumā noteiktā minimālā klientu iemaksātās naudas garantija. Pieņemot, ka komplekso tūrisma pakalpojumu nozarē aktīvi darbojas 437 tūrisma komersanti (Lursoft dati), izriet, ka tikai 13.3% tūrisma pakalpojumu sniedzēju ir nodrošināts nepieciešamais finansiālais nodrošinājums.  Šobrīd nodrošinājumu tūrisma operatoriem izsniedz tādas apdrošināšanas kompānijas Latvijā kā ERGO Insurance SE Latvijas filiāle, AAS “Balta”, AAS “BTA Baltic Insurance Company” un AAS “Baltijas Apdrošināšanas Nams”, kā arī garantijas izsniedz atsevišķas bankas, piemēram AS “Citadele banka”, AS “Swedbank” vai AS “SEB banka”. Vidējā apdrošināšanas polises cena ir 300-500 EUR gadā, bet cenas var svārstīties no 200-1000 EUR.  Gandrīz 46% tūrisma komersantu 2015. gada uzrādītais apgrozījums nepārsniedza 20 000 EUR, bet 67% komersantu gada apgrozījums nepārsniedza 50 000 EUR. Pēc pašreizējiem aprēķiniem, ja visi tūrisma operatori iegādātos naudas drošības garantiju atbilstoši likumā noteiktajām prasībām, tad kopējam finanšu slogam (kopējā visu aktīvo tūrisma aģentu un tūrisma operatoru apdrošināšanas prēmiju summa) uz visu nozari būtu jāsasniedz vairāk kā 180 000 EUR, kamēr pašreizējā summa ir tikai nedaudz vairāk par 20 000 EUR. Šī milzīgā atšķirība starp reālo un vēlamo esošo situāciju parāda to, cik pašreizējais regulējums un kontroles mehānisms ir neefektīvs un cik maz komplekso tūrisma pakalpojumu sniedzēju klienti ir nodrošināti tūrisma pakalpojumu sniedzēja maksātnespējas gadījumos.  Ņemot vērā minēto, jaunais garantijas modelis paredz apdrošināšanas apjoma diferencēšanu komplekso un saistīto pakalpojumu sniedzējiem atkarībā no to apgrozījuma un avansa maksājumiem. Nepieciešamās apdrošināšanas apjoms tiks aprēķināts no tās apgrozījuma daļas, kas tiek attiecināta uz kompleksajiem vai saistītajiem pakalpojumiem. Garantijas apjoma aprēķini un to diferencēšana pašlaik ir izstrādes procesā, kas tiks definēta atsevišķos MK noteikumos.  2. Nodrošinājums attiecībā uz ceļotāju repatriāciju  Esošās sistēmas ietvaros nav konkrēti noteikts, kurš ir atbildīgs par ceļotāju repatriāciju tūrisma pakalpojumu sniedzēju maksātnespējas gadījumā un, kā šī procedūra tiku veikta.  Latvijā šāds gadījums, kurā būtu nepieciešama ceļotāju repatriācija tūrisma operatora maksātnespējas dēļ, vēl līdz šim nav noticis. Pēc tūrisma pakalpojumu sniedzēja maksātnespējas konstatēšanas (nespēja pilnībā vai daļēji sniegt tūrisma pakalpojumus likviditātes problēmu dēļ) un situācijā, ja nepieciešams segt ceļotāju repatriācijas izmaksas, Patērētāju tiesību aizsardzības centrs (turpmāk – PTAC) šo jautājumu risinātu ar apdrošināšanas uzņēmumu starpniecību, kuriem būtu jāizmaksā apdrošināšanas atlīdzība ceļotājiem.  Tomēr ceļotāju repatriācijas gadījumi ir bijuši Lietuvā un Igaunijā, kur spēkā esošā ceļotāju repatriācijas sistēma nav spējusi nogādāt ceļotājus atpakaļ valstī. Līdz ar to ceļotāji ir paši maksājuši par savu atgriešanos valstī un pēc tam valstij ir pienākums segt šos izdevumus ceļotājam no valsts budžeta.  Lietuvai pēdējo 6 gadu laikā ir bijušas 5 Lietuvas operatoru saistību neizpildes lietas tūrisma pakalpojumu sniedzēju maksātnespējas dēļ par kopējo zaudējumu summu 1,6 milj.EUR., kur naudas atmaksa veikta vidēji tikai 20-30% apmērā. Lietuvai ir bijusi jāveic arī ceļotāju repatriācija, kur visos gadījumos tika izmantoti valsts budžeta līdzekļi. Atsevišķos gadījumos, kur Lietuvas ceļotāju repatriācijas sistēma nav bijusi efektīva, cietušie ceļotāji ir iesūdzējuši Lietuvu tiesā. Lietuvas tiesa 2017.gada maijā lēma ka Lietuva nav ieviesusi pareizi pašlaik spēkā esošo Eiropas Padomes 1990.gada 13.jūnija direktīvu 90/314/EEK par kompleksiem ceļojumiem, kompleksām brīvdienām un kompleksām ekskursijām un valstij ir jāatmaksā ceļotājiem visi zaudējumi.  Igaunijai 5 gadu laikā bijušas 11 operatoru maksātnespējas lietas, tai skaitā dažas ar ceļotāju repatriācijām. Arī Igaunijai ir bijusi līdzīga pieredze, kur tiesa lēma par labu patērētajam un Igaunijai bija jāsamaksā patērētajam 50% kompensācija, jo nav bijusi pareizi ieviesta Direktīva.  Ņemot vērā kaimiņvalstu pieredzi un minētos riskus, ir nepieciešams izveidot tādu ceļotāju repatriācijas sistēmu, kas nodrošina pietiekamu finansiālu nodrošinājumu ceļotāju repatriācijas un neparedzētas tūrisma pakalpojumu sniedzēju maksātnespējas gadījumā. Turklāt jāņem vērā fakts, ka, ja netiks ieviesta pietiekami efektīva sistēma, visus radušos zaudējumus, kas radušies klientam tūrisma pakalpojuma sniedzēja maksātnespējas gadījumā būs jāsedz no valsts budžeta.  Tādēļ tiek ieviesta **obligāta licencēšanās** visiem tūrisma aģentiem un operatoriem, par kuru aģenti un operatori maksās valsts nodevu, kas tiks ieskaitīta valsts budžetā. Savukārt ceļotāju repatriācijas nodrošināšanai nepieciešamos izdevumus pēc Finanšu ministrijas ierosinājuma segs no valsts budžeta 74.resora “Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”  Šādā veidā tūrisma aģenti un tūrisma operatori ar licenču maksām veic uzkrājumu valsts budžetā, kas nepieciešamības gadījumā var tikt novirzīts repatriācijas izdevumu segšanai.  Pamatojoties uz EM pasūtītajā Pētījumā veiktajiem aprēķiniem, potenciālo **repatriāciju izmaksu aprēķins 1 komersantam, kurš kompleksajā tūrisma pakalpojumā iekļauj pasažieru pārvadāšanu,** ir sekojošs:   1. Sākotnēji tika aprēķināta komplekso tūrisma pakalpojumu proporcija no kopējā ceļojumu skaita - gada kopējo komplekso ceļojumu skaitu (465 725 komplekso ceļojumu skaits gadā) sareizinot ar vidējā kompleksā ceļojuma cenu (264 EUR vidējā kompleksā ceļojuma cena) un izdalot ar kopējo tūrisma sistēmas 2015.gadā uzrādīto apgrozījumu (235 636 900 EUR kopējais tūrisma sistēmas apgrozījums 2015.g.). Rezultātā tika iegūta attiecība 52.2%; 2. Pēc tam tika aprēķinātas repatriāciju izmaksas - atbilstoši Lursoft datiem par tūrisma komersantu 2015. gada apgrozījumu, uzņēmumi tika sadalīti 7 grupās (skat.tabulu) un katrā no apgrozījuma grupām tika izvēlēts uzņēmums ar visaugstāko apgrozījumu (piem. 0-20 000 EUR grupā, tika izvēlēts uzņēmums, kura apgrozījums bija vistuvāk 20 000 EUR). Šis apgrozījums tad tika izdalīts ar komplekso ceļojumu proporciju no kopējā ceļojumu skaita (tika pieņemts sliktākais iespējamais scenārijs). Attiecīgi iegūto rezultātu pareizinot ar vidējo kompleksā ceļojuma ilgumu (4 dienas), izdalot ar 365 gada dienām un sareizinot ar sezonalitātes koeficientu 3 un pieņemot, ka tūrisma pakalpojuma sniedzēja maksātnespēja notiktu aktīvajā sezonā, kurā tiek pārdoti 3 reizes vairāk ceļojumi) tika iegūtas repatriācijas izmaksas uz vienu tūrisma komersantu attiecīgajā segmentu grupā. (skat.tabulu)   Tabula   |  |  |  |  | | --- | --- | --- | --- | | Uzņēmuma iepriekšējā perioda apgrozījums, EUR | Tūrisma operatoru skaits attiecīgajā grupā | Tūrisma aģentu skaits attiecīgajā grupā | Repatriācijas izmaksas vienam komersantam attiecīgajā grupā, EUR | | Līdz 20 000 | 50 | 85 | 328,77 | | No 20 000 līdz 50 000 | 62 | 94 | 821,92 | | No 50 000 līdz 200 000 | 18 | 49 | 3 287,67 | | No 200 000 līdz 1 000 000 | 25 | 26 | 16 438,36 | | No 1 000 000 līdz 10 000 000 | 3 | 18 | 164 383,56 | | No 10 000 000 līdz 20 000 000 | 1 | 4 | 328 767,12 | | No 20 000 000 līdz 30 000 000 | 2 | - | 493 150,68 | | No 30 000 000 | - | - | - |   Lai noteiktu nepieciešamo uzkrājumu valsts budžetā, tika izrēķinātas vidējās repatriācijas izmaksas gadā. Pamatojoties uz kaimiņvalstu pieredzi, tiek pieņemts, ka repatriāciju no valsts budžeta līdzekļiem var būt nepieciešama segt vienu reizi gadā. Jāuzsver, ka no valsts budžeta segt repatriācijas izmaksas daļēji nebūs nepieciešamas tādiem tūrisma aģentiem/operatoriem, kas nodrošina Starptautiskā Gaisa transporta asociācijas (IATA) garantijas.  IATA 2014. gada 25. novembrī ir paziņojusi par vienošanos formalizēt „glābšanas tarifus”. IATA brīvprātīgā vienošanās paredz, ka asociācijas locekļi, kas nodrošina lidojumus uz Eiropas valstīm un no tām, kā arī to teritorijās, segs to pasažieru repatriācijas izmaksas, kuri nevar atgriezties mājās tādēļ, ka aviosabiedrība darbību pārtraukusi finanšu neveiksmes dēļ. Attiecīgi IATA garantijas mazina repatriācijas izmaksu segšanas risku no valsts budžeta attiecībā uz aviopārvadājumiem, tomēr tās nenosedz tādus repatriācijas izmaksu segšanas no valsts budžeta riskus, kas var rasties no sauszemes vai ūdens pārvadājumiem.  Uz 2017.gada 30.maiju Latvijā bija 36 tūrisma aģentūras/operatori (pamatā tie ir lielākie komersanti ar lielākajiem apgrozījumiem), kas ir nodrošinājuši šādu IATA garantiju.  Papildus būtiski ir pieminēt, ka repatriācija tiek atrunāta arī tūrisma operatoru un čarteru aviokompāniju savstarpēji slēgtajos līgumos, kas nozīmē, ka arī čarteru gadījumā (ja tiek noslēgts attiecīgs līgums) ceļotāju repatriācija ir iekļauta un par to papildus izmaksas no valsts budžeta neradīsies. Arī šādos gadījumos tādi līgumi tiek slēgti ar lielākajiem (pēc apgrozījuma) operatoriem.  Ievērojot minēto, no ceļotāju repatriācijas riska grupas, ja tiek nodrošināti aviopārvadājumi, var izslēgt operatorus/aģentu ar apgrozījumu virs 1 000 000 EUR. Līdz ar to kā lielākais risks, ka notiek viena tūrisma pakalpojumu sniedzēja maksātnespējas gadījums ar ceļotāju repatriāciju reizi gadā, repatriācijas izmaksas tiek aprēķinātas 16 438,36 EUR gadā. Līdzīga summa (16 735,53 EUR) tiek sasniegta, aprēķinot visas tūrisma sistēmas vidējās izmaksas repatriācijai.  Ņemot vērā to, ka uzkrājums valsts budžetā ir nepieciešams pamatā repatriācijas nodrošināšanai, ceļotāju repatriācijas nodrošinājuma iemaksas veiks visi tie komersanti, kas ir aktīvi tirgus darbinieki gan tūrisma aģenti, gan operatori. Tādēļ ceļotāju repatriācijas nodrošinājumu veidos tūrisma pakalpojumu sniedzēju iemaksātā valsts nodeva par licences iegūšanu un ikgadēju tās uzraudzības nodrošināšanu.  Ņemot vērā minēto, aprēķinātās izmaksas 16 438.36 EUR gadā un kopējo tūrisma pakalpojumu sniedzēju skaitu, kas kompleksajos tūrisma pakalpojumos iekļauj pasažieru pārvadāšanu (437 aģenti un operatori), izmaksas vienam pakalpojumu sniedzējam gadā veidos 37,61 EUR. Līdz ar to speciālās atļaujas (licences) valsts nodeva vienam tūrisma pakalpojumu sniedzējam, kam nepieciešams nodrošinājums repatriācijas gadījumā, tiek noteikta provizoriski 40 EUR gadā, lai pilnībā segtu ceļotāju repatriācijas draudus gada griezumā. Ņemot vērā to, ka valsts nodeva komersantiem būs jāmaksā katru gadu, šīs iemaksas tiks ieskaitītas valsts budžetā katru gadu, tādējādi veidosies uzkrājums valsts budžetā atkarībā no komersantu skaita, kas saņems speciālās atļaujas (licences).  Jaunās prasības tiek piemērotas visiem komplekso un saistīto tūrisma pakalpojumu sniedzējiem, izņemot šādos gadījumos:   1. komplekso un saistīto tūrisma pakalpojumu sniedzējs sniedz komplekso vai saistīto tūrisma pakalpojumu, kas aptver mazāku laika posmu nekā 24 stundas, ja vien tajā nav iekļauta naktsmītne; 2. komplekso un saistīto tūrisma pakalpojumu sniedzējs piedāvā vai sekmē pakalpojumu pārdošanu tikai atsevišķos gadījumos, bez peļņas gūšanas nolūka un tikai ierobežotai ceļotāju grupai; 3. komplekso un saistīto tūrisma pakalpojumu sniedzējs sniedz pakalpojumus pamatojoties uz vispārēju līgumu par darījumu braucienu rīkošanu, kas noslēgts starp pakalpojuma sniedzēju un kādu citu fizisku vai juridisku personu, kas rīkojas tās saimnieciskās vai profesionālās darbības ietvaros; 4. komplekso un saistīto tūrisma pakalpojumu sniedz citā Eiropas Savienības dalībvalstī reģistrēts tūrisma pakalpojuma sniedzējs, un ja tam ir nodrošinājums tūrisma pakalpojuma sniedzēja maksātnespējas gadījumā atbilstoši attiecīgās dalībvalsts tiesību aktiem.   Likumprojekts paredz arī gadījumu, ja repatriācijas vietā kāds cits tūrisma pakalpojumu sniedzējs piedāvā nodrošināt kompleksā tūrisma pakalpojuma izpildi līdz galam. Ceļotājs drīkst izvēlēties arī šādu variantu. Detalizētāks šāda scenārija apraksts tiks izvērsts MK noteikumos.  Papildus likumprojektā noteikts, ka *tūrisma pakalpojuma sniedzējam, kas nav reģistrēts Eiropas Savienības teritorijā, bet pārdod vai piedāvā pārdošanai kompleksus vai saistītus tūrisma pakalpojumus Latvijas Republikā vai kas jebkādā veidā šādu darbību vērš uz Latvijas Republiku, ir pienākums saņemt speciālu atļauju (licenci) un sniegt nodrošinājumu tūrisma pakalpojuma sniedzēja maksātnespējas gadījumā*. Šāda norma pārņemta no direktīvas, lai aizsargātu Latvijas patērētāju pret krāpnieciskiem darījumiem no 3.valstu operatoru puses, piemēram, pārdodot tiešsaistē komplekso tūrisma pakalpojumu, bet nenodrošinot tā izpildi savas maksātnespējas dēļ. Ar jēdzienu “vērš savu darbību uz Latvijas Republiku” tiek saprasta situācija, kur 3.valstu pakalpojumu sniedzējs vai nu pa tiešo vai pastarpināti piedāvā savu pakalpojumu Latvijas pilsonim, piemēram reklamējoties latviešu valodā, liekot reklāmas Latvijas medijos vai interneta portālos, vai jebkurā citā veidā mērķtiecīgi piesaistot Latvijas patērētāja uzmanību.  **2.2. Obligāta speciālās atļaujas (licences) ieviešana komplekso un saistīto pakalpojumu sniedzējiem un pārdevējiem**  Esošās sistēmas lielākā problēma saistās ar PTAC pilnvaru un resursu trūkumu pārbaudīt komplekso tūrisma pakalpojumu sniedzēju patieso apgrozījumu, uz kura pamata varētu noteikt katram komplekso tūrisma pakalpojumu sniedzējam nepieciešamo finansiālo nodrošinājumu, kas segtu visus radušos zaudējumus tūrisma pakalpojumu sniedzēja maksātnespējas gadījumā, jo šobrīd likumdošanas ietvaros nav skaidri definēta tāda gada pārskata iesniegšanas forma, kas pilnībā aptvertu visus klienta apgrozāmos naudas līdzekļus.  Lai nodrošinātu efektīvu nozares uzraudzību un kontroli, kā arī mazinātu ēnu ekonomiku valstī, tūrisma aģentiem un tūrisma operatoriem būs nepieciešams saņemt darbības licenci, kuru izsniegs PTAC. Ja tūrisma aģenti un tūrisma operatori neizpildīs kādu no obligātajiem kritērijiem, kas atļauj sniegt kompleksos tūrisma pakalpojumus (piemēram nodrošinājums tūrisma pakalpojumu sniedzēja maksātnespējas gadījumā), tad licences darbība tiks ierobežota vai apturēta, kā rezultātā PTAC ir tiesīgs apturēt komersanta darbību.  Nodrošinājums tūrisma pakalpojumu sniedzēja maksātnespējas gadījumā ir jānodrošina nepārtraukti visa darbības perioda laikā, līdz ar to tūrisma operatoriem un tūrisma pakalpojumu sniedzējiem, kas sekmē saistītos tūrisma pakalpojumus, ir jānodrošina ikgadēja apdrošināšanas polise/bankas garantija un nodrošinājums repatriācijas gadījumā.  Papildus repatriācijas nodrošinājumam PTAC ir jāveic ikgadēja nozares pārbaude attiecībā uz tūrisma pakalpojuma sniedzēja nodrošinājumu maksātnespējas gadījumā, kā arī jānovērš krāpnieciski un normatīvo aktu neievērošanas gadījumi, tāpēc licenču maksa jeb valsts nodeva tiek noteikta visiem tūrisma aģentiem un operatoriem katru gadu par uzraudzības veikšanu.  Likumprojekts paredz arī deleģējumu PTAC apturēt komersanta uzņēmējdarbību, ja tiek pārkāpti licences noteikumi. Licencēšanas noteikumi un process, kā arī valsts nodevas apmērs par licences saņemšanu tiks definēts uz Tūrisma likuma izdotajos MK noteikumos, kas ir izstrādes procesā un stāsies spēkā līdz ar 2018.gada 1.jūliju.  **2.3. Tūrisma aģentu un tūrisma operatoru datubāzes nodošana Patērētāju tiesību aizsardzības centra uzraudzībā**  Tūrisma aģentu un tūrisma operatoru (turpmāk – TATO) datubāze ir publiski pieejama datubāze, kurā tiek reģistrēti visi tūrisma aģenti un tūrisma operatori, kas drīkst sniegt kompleksus tūrisma pakalpojumus Latvijā. Jebkurš komplekso tūrisma pakalpojumu ņēmējs var pārbaudīt vai konkrētais tūrisma operators vai aģents ir reģistrēts šajā datu bāzē.  Par tūrisma operatoru un tūrisma aģentu pieņemšanu un reģistrēšanu datubāzē pašlaik ir atbildīga EM, kas pamatojoties uz iesniegtajiem dokumentiem un nodrošinātās informācijas par konkrēto komersantu, pieņemto lēmumu nosūta pa pastu uz juridisko adresi (vai norādīto faktisko adresi) vai pēc pieprasījuma izsniedz EM klientu apkalpošanas nodaļā.  Ņemot vērā, ka minēto funkciju efektīvāk var veikt PTAC, likumprojekts paredz EM ar 2018.gada 1.jūliju pakāpeniski nodot TATO datubāzi PTAC uzraudzībā un tādējādi nodrošināt efektīvāku nozares monitorēšanu un uzraudzību, kas mazinās krāpniecisku gadījumu un negodīgas komercdarbības riskus, kā arī veicinās ēnu ekonomikas izskaušanu nozarē. Datubāzē paredzēts iekļaut arī tos pakalpojumu sniedzējus, kas sekmē saistīta pakalpojuma sniegšanu, tādējādi nodrošinot Direktīvas prasību veikt saistīto pakalpojumu sniedzēju uzskaiti un monitoringu.  Ņemot vērā to, ka PTAC veiks tūrisma aģentu un tūrisma operatoru licencēšanu, TATO datubāze tiks piesaistīta licencēšanas procesam, līdz ar to TATO datubāze no EM tiks nodota PTAC uzraudzībā pakāpeniski, līdz visi TATO datubāzē reģistrētie aģenti un operatori saņems licences.  **2.4. Kontroles un uzraudzības mehānisma pilnveidošana**  Saskaņā ar datiem, kas pieejami TATO datubāzē, Latvijā darbojas (ir reģistrēti) 730 tūrisma komersanti, no kuriem 476 tūrisma aģenti, savukārt 254 ir tūrisma operatori vai kombinētie (darbojas gan kā tūrisma aģenti, gan kā tūrisma operatori). Tai pat laikā, pēc Lursoft datubāzē iegūtās informācijas redzams, ka 2015. gadā Latvijā tūrisma nozarē aktīvi darbojās tikai 437 komersanti, no kuriem 276 bija tūrisma operatori, bet 161 tūrisma aģenti (šajos skaitļos ietilpst arī tādi, kuri darbojas gan kā tūrisma operatori, gan kā tūrisma aģenti).  Saskaņā ar Lursoft datu bāzē pieejamo informāciju kopējais tūrisma nozares uzrādītais apgrozījums par 2015.gadu ir 235 636 900 EUR, no kā tūrisma operatori deklarējuši 92 334 690 EUR, bet tūrisma aģenti 143 302 210 EUR. Pēc šiem datiem var secināt ka tūrisma operatori nozarē ienesuši tikai 39% no visa nozares gada deklarētā apgrozījuma, bet atlikušie 61% piesaistāmi tūrisma aģentu darbībai.  Pamatojoties uz Latvijas tūrisma aģentu un operatoru asociācijas kā arī PTAC novērojumiem, daļa no tūrisma pakalpojumu sniedzējiem, kas sevi TATO datubāzē ir reģistrējuši kā tūrisma aģenti, patiesībā savu darbību veic kā tūrisma operatori. Tas nozīmē, ka šie aģenti darbojās kā tūrisma operatori un vairāk par pusi no nozares apgrozītajiem līdzekļiem ir bez jebkāda nodrošinājuma.  Tāpat jāņem vērā fakts, ka daudzi tūrisma pakalpojumu sniedzēji Uzņēmumu reģistrā savu darbību nav reģistrējuši kā tūrisma aģenti vai operatori, un tomēr tādus pakalpojumus sniedz. Par to liecina lielā tūrisma pakalpojumu sniedzēju skaita atšķirība starp Lursoft un TATO datubāzes datiem. Līdz ar to ir jārēķinās, ka, pastiprinoties PTAC kontrolei, papildus minētajiem 437 tūrisma pakalpojumu sniedzējiem licences varētu saņemt arī pārējie komersanti, kas ir reģistrējušies TATO datubāzē (papildus aptuveni 300 komersanti). Tas palielinātu valsts budžeta ieņēmumus par vēl 12 000 EUR gadā no valsts nodevas par speciālo licenci (atļauju).  Līdz ar to, lai sakārtotu tirgu un cīnītos pret nelegālo operatoru darbību, kā arī nodrošinātu licenču izsniegšanu 437 (vai potenciāli pat 700) tūrisma pakalpojumu sniedzējiem, kā arī nodrošinātu vispārīgu nozares uzraudzību, ir nepieciešams būtiski stiprināt PTAC kapacitāti.  Atbilstoši Ministru kabineta 2006.gada 1.augsta noteikumu Nr.632 “Patērētāju tiesību aizsardzības centra nolikums” 4.12.apakšpunktam PTAC ir iestāde, kura ir atbildīga par komplekso tūrisma pakalpojumu regulējuma uzraudzību – t.sk., arī regulējuma, kas attiecas uz klienta iemaksātās naudas drošības garantijas pietiekamības uzraudzību un arī tajā skaitā, par administratīvo sodu piemērošanu (Administratīvo pārkāpumu kodeksa 155.11 pants), ja garantija nav nodrošināta vispār vai arī nav nodrošināta pietiekami.  PTAC patlaban nav atsevišķu darbinieku, kuri nodarbotos tieši ar komplekso tūrisma pakalpojumu uzraudzību. PTAC uzraudzības aktivitātes komplekso tūrisma pakalpojumu jomā ietver sekojošas darbības:   1. sekošanu līdzi informācijai TATO datubāzē un kā arī to pakalpojumu sniedzēju pārbaude, kuri nav reģistrējušies TATO, bet sniedz pakalpojumus patērētājiem; 2. nepieciešamības gadījumā – pārbaužu veikšanu tūrisma pakalpojumu sniedzēju birojos, lai pārliecinātos vai tiešām tiek piedāvāts komplekss tūrisma pakalpojums bez drošības garantijas; 3. administratīvo pārkāpuma lietu izskatīšanu un administratīvo sodu piemērošanu; 4. rekomendāciju izstrādāšana tūrisma operatoru drošības garantiju apmēra noteikšanai (ņemot vērā, ka esošais regulējums nenosaka konkrētus kritērijus) un aktivitāšu veikšanu, lai tūrisma operatori pārskatītu drošības garantiju apmēru.   Ņemot vērā minēto, likumprojekts paredz jaunu funkciju noteikšanu, proti, paredz, ka PTAC:   1. izsniedz speciālo atļauju (licenci) tūrisma aģentam un tūrisma operatoram, kā arī aptur un atjauno tūrisma aģenta un tūrisma operatora darbību, 2. nodrošina tūrisma aģentu, tūrisma operatoru un saistīto tūrisma pakalpojumu sniedzēju datubāzes izveidošanu un uzturēšanu, 3. veic centrālajam kontaktpunktam paredzētos uzdevumus attiecībā uz kompleksajiem un saistītajiem tūrisma pakalpojumiem, 4. veic tūrisma pakalpojuma sniedzēja maksātnespējas gadījumā nodrošinājuma un komplekso un saistīto tūrisma pakalpojumu sniegšanas atbilstības normatīvajos aktos noteiktajām prasībām uzraudzību.   Komplekso tūrisma pakalpojumu direktīvas centrālā kontaktpunkta funkcija nozīmē informācijas sagatavošanu un sniegšanu citu ES valstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm. Savukārt komplekso un saistīto tūrisma pakalpojumu regulējuma uzraudzība, īpaši attiecībā uz klienta iemaksātās naudas drošības garantijām nozīmē uzraudzības un pārbaužu veikšana ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu un nepieciešamības gadījumā piemērot administratīvos sodus. Minētās jaunās funkcijas būtiski palielina PTAC administratīvo un cilvēkresursu slogu.  Lai īstenotu jaunās funkcijas, PTAC ir nepieciešams stiprināt tā kapacitāti – PTAC ir nepieciešami 4 cilvēki (2 vecākie eksperti, 1 galvenais juriskonsults, 1 juriskonsults):  **2 vecākie eksperti, kuru funkcijās ietilptu:**   1. Nodrošinājuma tūrisma pakalpojuma sniedzēja maksātnespējas gadījumā uzraudzība (t.sk., pārbaužu veikšana). 2. Tūrisma aģentu, tūrisma operatoru un saistīto tūrisma pakalpojumu sniedzēju iesniegto datu analīze un sekošana līdzi izmaiņām uzņēmumu finanšu datiem. 3. Tūrisma aģentu un tūrisma operatoru licencēšana un licences prasību ievērošanas uzraudzība (īpaši attiecībā uz klienta iemaksātās naudas drošības garantijām). 4. Direktīvas kontaktpunkta funkcija – informācijas sagatavošana un sniegšana citu ES valstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm. 5. Uzraudzības un pārbaužu veikšana, ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu. 6. No EM pārņemtās TATO datu bāzes uzturēšana, pilnveidošana, informācijas atjaunināšana.   **1 galvenais juriskonsults un 1 juriskonsults, kuru funkcijās ietilptu:**   1. Komplekso un saistīto tūrisma pakalpojumu regulējuma uzraudzība (t.sk., pārbaužu veikšana); administratīvo lietu izskatīšana, administratīvo aktu sagatavošana, Komplekso un saistīto tūrisma pakalpojumu regulējuma uzraudzība (t.sk., pārbaužu veikšana); administratīvo lietu izskatīšana, administratīvo aktu sagatavošana, administratīvo pārkāpumu lietu izskatīšana un lēmumu pieņemšana; 2. Tūrisma aģentu un tūrisma operatoru licencēšana un licences prasību ievērošanas uzraudzība: licences lietu dokumentācijas sagatavošana, administratīvo aktu sagatavošana; licences lietu izskatīšana, administratīvo aktu sagatavošana; 3. Direktīvas kontaktpunkta funkcija – informācijas sagatavošana un sniegšana citu ES valstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm; 4. Uzraudzības un pārbaužu veikšana ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu; administratīvo pārkāpumu lietu materiālu, protokolu un lēmumu sagatavošana; administratīvo pārkāpumu lietu izskatīšana un lēmumu pieņemšana.   PTAC pēdējos gados ir izaudzis par valsts pārvaldes institūciju, kas uzrauga ļoti lielu daļu normatīvo aktu ne tikai patērētāju tiesību aizsardzībai, bet arī godīgas konkurences nodrošināšanai un Eiropas Savienības vienotā tirgus funkcionēšanai. Tikai 93 darbinieki uzrauga 14 likumus, ap 20 regulām, kā arī vairāk nekā 100 Ministru kabineta noteikumus (vēl citus uzrauga daļēji).  PTAC ir vadošā valsts iestāde preču un pakalpojumu tirgus uzraudzībā, bīstamo iekārtu tehniskajā uzraudzībā, metroloģiskajā uzraudzība, patērētāju ekonomisko interešu aizsardzībā, nebanku kredītu devēju un parādu atgūšanas pakalpojumu sniedzēju darbības licencēšanā un uzraudzībā.  Papildus tam PTAC arī organizē patērētāju konsultēšanu un patērētāju sūdzību izskatīšanu visā Latvijā, nodrošina patērētāju un uzņēmēju informēšanu un izglītošanu, kā arī uztur Eiropas patērētāju informēšanas centra darbību un organizē informācijas apriti vairākās ES līmeņa datu bāzēs kā kontaktpunkts. Lai maksimāli efektivizētu savu darbu ierobežotu budžeta līdzekļu ietvaros, vienlaikus nodrošinot drošas preces un pakalpojumus Latvijas patērētājiem un godīgu konkurenci Latvijas uzņēmējiem, PTAC šobrīd veic uz riska novērtējumu balstītu uzraudzību, resursus sadalot prioritārajām jomām ar vislielāko risku. Tomēr, pieaugot PTAC funkcijām, resursu sadale starp riska jomām kļūst arvien sarežģītāka, radot risku atstāt novārtā valstiski svarīgu nozaru pietiekamu uzraudzību.  Neskatoties uz jau tā plašajiem uzdevumiem, PTAC pilnvaras arvien tikai turpina pieaugt (2017.gadā vien PTAC pilnvaras tika papildinātas arī ar funkcijām kuģu aprīkojuma uzraudzībā, noziedzīgi iegūtu līdzekļu legalizācijas un terorisma finansēšanas novēršanas uzraudzībā un maksājumu pakalpojumu jomā). Ņemot vērā salīdzinoši nelielo darbinieku skaitu un jau esošo noslogojumu, kā arī zemo atalgojuma līmeni, kas sekmē kadru mainību un apgrūtina jomas ekspertu pieņemšanu un noturēšanu darbā, PTAC šobrīd nav iespējams uzņemties jaunas papildus funkcijas (piemēram, tūrisma operatoru licencēšanu un uzraudzību) bez papildus cilvēkresursiem un finansējuma. Ja finansējums šai funkcijai netiek piešķirts, tiek apdraudēta plānotā tūrisma nozares uzraudzības shēmas ieviešana licencēšanas formā, kā arī Direktīvas prasību pārņemšana Latvijā, jo tūrisma operatoru licencēšanas sistēmu nav iespējams izveidot un uzturēt bez finansējuma.  **2.5. Jaunu terminu, to definīciju un pakalpojumu sniedzēju pienākumu precizēšana Tūrisma likumā**  Direktīva definē vairākus jaunus tūrisma terminus, kā arī papildina jau iepriekš lietotos. Likumprojekts paredz jaunu definīciju iekļaušanu jau esošiem terminiem, kā arī pavisam jau nu terminu iekļaušanu likumā.  Likumprojektā tiek precizēti šādi termini: komplekss tūrisma pakalpojums; tūrisma aģents; tūrisma operators; tūrisma pakalpojums. No jauna likumprojektā iekļauti šādi termini un to definīcijas: kompleksā tūrisma pakalpojuma līgums; ceļotājs; pakalpojuma sniedzējs; tūrisma pakalpojuma tirdzniecības vieta; saistīts tūrisma pakalpojums; ceļotāju repatriācija un tūrisma pakalpojumu sniedzēju maksātnespēja. Visu uzskaitīto terminu un to definīciju skaidrojumi ir pārņemti no Direktīvas.  Būtiskākās izmaiņas terminos un to definīcijās saistās ar **komplekso un saistīto pakalpojumu** noteikšanu un definēšanu.  Pamatojoties uz direktīvā sniegto skaidrojumu, lai noteiktu, vai pastāv komplekss pakalpojums vai saistīts ceļojumu pakalpojums, ir jāņem vērā tikai tas, vai ir apvienoti dažāda veida tūrisma pakalpojumi – piemēram, izmitināšana (kas nav ar mērķi apmestie uz dzīvi), pasažieru pārvadājumi vai mehānisko transportlīdzekļu noma.  Ar pasažieru pārvadāšanu likumprojektā izprot pārvadājumu starp diviem punktiem noteiktos maršrutos saskaņā ar noteiktiem kustības sarakstiem vai kompleksā tūrisma pakalpojuma līgumu un par iepriekš noteiktu braukšanas maksu. Savukārt pasažieris ir fiziska vai juridiska persona, kas nav transporta līdzekļa vadītājs vai apkalpotājs, un kas saskaņā ar pasažiera braukšanas biļeti vai uz cita tiesiska pamata izmanto transporta līdzekli braukšanai un bagāžas pārvadāšanai, kā arī izmanto citus pārvadātāja sniegtos pakalpojumus. Pasažieru pārvadāšana var tikt organizēta pa gaisu, pa sauszemi, pa jūru un pa dzelzceļu.  Tādi finanšu pakalpojumi kā ceļojuma apdrošināšana vai pakalpojumi, kas ir cita tūrisma pakalpojuma neatņemama sastāvdaļa, paši par sevi arī nav jāuzskata par tūrisma pakalpojumiem. Tas ietver, piemēram, bagāžas pārvietošanu, ko nodrošina pasažieru pārvadāšanas ietvaros, sīkus transporta pakalpojumus, piemēram, pasažieru pārvadāšanu, ko veic ekskursijas gida pavadībā ietvaros, vai pārvadājumus starp viesnīcu un lidostu vai dzelzceļa staciju, maltītes, dzērienus un tīrīšanu, ko nodrošina izmitināšanas ietvaros, vai piekļuvi tādiem uz vietas esošiem objektiem kā peldbaseins, sauna, spa vai sporta zāle, kas viesnīcas viesiem ir iekļauta uzturēšanās laikā.  Tas nozīmē arī to, ka gadījumos, ja – atšķirībā no kruīza ceļojuma – kā daļa no pasažieru pārvadāšanas pa sauszemi, dzelzceļu, ūdeni vai gaisu, tiek nodrošināta nakšņošana, tad šī izmitināšana pati par sevi nav jāuzskata par tūrisma pakalpojumu, ja galvenais komponents nepārprotami ir pārvadājums.  Citi tūrisma pakalpojumi, kas nav pasažieru pārvadājumu, izmitināšanas vai mehānisko transportlīdzekļu vai noteiktu motociklu nomas neatņemama sastāvdaļa, var būt, piemēram, biļetes uz koncertiem, sporta pasākumiem, ekskursijām vai atrakciju parkiem, ekskursijas gida pavadībā, slēpošanas trašu pacēlāju biļetes un sporta aprīkojuma, piemēram, slēpošanas aprīkojuma, noma vai spa procedūras.  Tomēr, ja šādi pakalpojumi ir apvienoti tikai ar vienu citu tūrisma pakalpojumu veidu, piemēram, izmitināšanu, kompleksais vai saistītais tūrisma pakalpojums izveidojās tikai tad, ja tie veido nozīmīgu daļu no šī kompleksā vai saistītā tūrisma pakalpojuma vērtības vai tiek reklamēti kā ceļojuma vai brīvdienu būtiska iezīme, vai citādi ir ceļojuma vai brīvdienu būtiska iezīme.  Ja tiek pievienoti citi tūrisma pakalpojumi, piemēram, izmitināšana viesnīcā, kas rezervēta kā atsevišķs pakalpojums pēc tam, kad ceļotājs ir ieradies viesnīcā, tad tiem nekļūst par kompleksā tūrisma pakalpojuma daļu.  Papildus likumprojektā ir iekļauts jauns termins **“ceļotājs”**, kas aizstāj iepriekš lietoto terminu “klients”. Termins “ceļotājs” ir pietuvināts direktīvas definīcijai - tas *ir fiziska vai juridiska persona, kura vēlas noslēgt līgumu par kompleksa tūrisma pakalpojuma vai saistīta tūrisma pakalpojuma sniegšanu vai kurai ir tiesības ceļot, pamatojoties uz līgumu par kompleksa tūrisma pakalpojuma vai par saistīta tūrisma pakalpojuma sniegšanu*. Kaut arī šis termins saturiski pilnībā neizstāj terminu “klients”, termins “klients” turpmāk vairs netiks lietos komplekso tūrisma pakalpojumu kontekstā.  Termins “ceļotājs” atšķiras no termina “tūrists” ar to, ka termins “tūrists” ir šaurāks. Ceļotājs ir jebkura persona, kas ceļo, bet ceļotājs kļūst par tūristu tikai tad, ja tā paliek pa nakti ārpus savas dzīves vietas. Vienas dienas ceļotājus nevar uzskatīt par tūristiem, tos arī neieskaita tūristu statistikā. Tūrisma statistikā termins “tūrists” bieži tiek aizstāts ar “vairākdienu ceļotājs”, šādi parādot galveno atšķirību starp abiem terminiem. |
| 3. | Projekta izstrādē iesaistītās institūcijas | Likumprojekts ir izstrādāts sadarbībā ar PTAC un Eiropas Parlamenta un Eiropas Padomes Direktīvas (ES) 2015/2302 par kompleksiem ceļojumiem un saistītiem ceļojumu pakalpojumiem darba grupu, kas izveidota ar Ekonomikas ministrijas 2016.gada 11.februāra rīkojumu Nr.35. Darba grupā tiek pārstāvētas sekojošas institūcijas un organizācijas: EM, PTAC, Latvijas Tūrisma aģentu un operatoru asociācija, Latvijas Apdrošinātāju asociācija, Latvijas auto nomu asociācija, AS “Air Baltic Corporation” un Latvijas Viesnīcu un restorānu asociācija. Papildus darba grupās ir piedalījušies arī tūrisma operatoru, Latvijas kempingu asociācijas un Lauku tūrisma asociācijas “Lauku ceļotājs” pārstāvji. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz:   1. Fiziskām vai juridiskām personām, kas sniedz kompleksus vai saistītus tūrisma pakalpojumus,   *Uz 2017.gada sākumu Tūrisma aģentu un tūrisma operatoru (turpmāk – TATO) datubāzē ir reģistrēti 730 saimnieciskās darbības veicēji, kas sniedz tūrisma aģenta un/vai tūrisma operatora pakalpojumus, no kuriem 476 TATO datubāzē reģistrējušies kā aģenti, bet pārējie 254 sniedz tūrisma operatora vai apvienotos (tūrisma aģenta un operatora) pakalpojumus.*   1. Komplekso un saistīto tūrisma pakalpojumu patērētājiem,   *Pēc Centrālās statistikas pārvaldes datiem, tūrisma komersantu pakalpojumus 2016.gadā izmantoja 414 tūkst. klientu, no kuriem 290 tūkst. bija Latvijas rezidenti.*   1. PTAC kā nozares uzraugošo iestādi, 2. Apdrošināšanas sabiedrībām un bankām, kas nodrošina klientu iemaksātās naudas drošības garantiju izsniegšanu komplekso un saistīto tūrisma pakalpojumu sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais process daļā jautājumu tiks vienkāršots, bet daļā tiks noteiktas papildus prasības.  Administratīvais slogs tiks samazināts EM (TATO datubāzes nodošana PTAC uzraudzībā), bet attiecīgi slogs tiks palielināts PTAC. Lai mazinātu PTAC slogu un būtu iespējams nodrošināt jaunās likumprojektā deleģētās nozares uzraudzības un kontroles funkcijas, nepieciešams stiprināt PTAC cilvēkresursu kapacitāti par četriem cilvēkiem.  Administratīvais slogs palielināsies arī komplekso un saistīto tūrisma pakalpojumu sniedzējiem, jo nozarei tiks ieviesta obligāta licencēšanās. Tajā pašā laikā likumprojekts veicinās uzņēmējdarbības vides sakārtošanu un patērētāju tiesību aizsardzības līmeņa uzlabošanu.  Palielinot administratīvo sodu apmēru un tvērumu, tiks samazināta negodprātīgo tūrisma komersantu darbība, veicināta godīga konkurence, kā arī paaugstināsies patērētāju tiesību aizsardzības līmenis tūrisma pakalpojumu jomā. |
| 3. | Administratīvo izmaksu monetārs novērtējums | Administratīvais slogs tiks palielināts divām grupām – komersantam, kas sniedz tūrisma aģenta un tūrisma operatora pakalpojumus un PTAC, kas nodrošinās jauno likumprojektā deleģēto funkciju izpildi.  **Administratīvās izmaksas komplekso un saistīto tūrisma pakalpojumu sniedzējiem:**  Pēc šī likumprojekta spēkā stāšanās visiem komplekso un saistīto tūrisma pakalpojumu sniedzējiem (rēķinam 437 komersantus, kas savu darbību kā operators/aģents reģistrējuši Uzņēmumu reģistrā) būs jāiesniedz dokumenti PTAC, lai pieteiktos uz licences saņemšanu. Dokumentu sagatavošanai nepieciešamais laiks vienam darbiniekam nepārsniedz vidēji 8 stundas. Atbilstoši Centrālās statistikas pārvaldes datiem vienas stundas darba spēka izmaksas darbības veidā „(79) Ceļojumu biroju, tūrisma operatoru rezervēšanas pakalpojumi un ar tiem saistīti pasākumi” 2016.gadā bija 6,15 *euro*. Informācija būs jāiesniedz vienu reizi gadā.  C = (f x l) x (n x b) = (6,15 x 8)x(437 x 1)=**21 500.40 EUR**,  *C – informācijas sniegšanas pienākuma radītās izmaksas jeb administratīvās izmaksas;*  *f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);*  *l – laika patēriņš, kas nepieciešams, lai sagatavotu informāciju, kuras sniegšanu paredz projekts;*  *n – subjektu skaits, uz ko attiecas projektā paredzētās informācijas sniegšanas prasības;*  *b – cik bieži gada laikā projekts paredz informācijas sniegšanu.*  Papildus informācijas iesniegšana varētu būt nepieciešama, ja tiks noteikti stingrāki nosacījumi attiecībā uz obligātu ceturkšņu pārskatu iesniegšanu PTAC vai citu pārbaužu veikšanu. Attiecīgais administratīvais slogs tiks aprēķināts pie MK noteikumu projekta.  **Administratīvās izmaksas PTAC:**  Lai PTAC nodrošinātu komplekso tūrisma pakalpojumu un saistīto tūrisma pakalpojumu sniegšanas uzraudzību Latvijā, radot efektīvāku modeli patērētāju aizsardzībai, īpaši, tūrisma pakalpojumu sniedzēja maksātnespējas gadījumā, kā arī, lai PTAC turpmāk nodrošinātu TATO datu bāzes pārņemšanu un uzturēšanu un vienotā kontaktpunkta pārrobežu sadarbību, 2018.gadam nepieciešami 119 980 euro, 2019.gadam un turpmākajiem gadiem- 131 470 eiro. |
| 4. | Cita informācija | Nepieciešamās četras PTAC amata vietas plānots nodrošināt, izmantojot jau pašlaik pieejamās vakantās amata vietas Ekonomikas ministrijas resorā. Pieprasītais finansējums nepieciešams šo četru PTAC darbinieku atlīdzībai, preču un pakalpojumu apmaksai, materiālajam un tehniskajam nodrošinājumam PTAC darbiniekiem. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar 2017. gadu | izmaiņas, salīdzinot ar 2017. gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  | 17 480 | 17 480 | 17 480 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | 17 480 | 17 480 | 17 480 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  | 119 980 | 131 470 | 131 470 |
| 2.1. valsts pamatbudžets |  |  | 119 980 | 131 470 | 131 470 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  | -102 500 | -113 990 | -113 990 |
| 3.1. valsts pamatbudžets |  |  | -102 500 | -113 990 | -113 990 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  | 0 | 0 | 0 |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **BUDŽETA IZDEVUMI**  **I.1. Atlīdzība PTAC darbiniekiem-56 690 EUR (par 2018.gada 7 mēnešiem)**  I.2. 26.3.saime, V līmenis, 12.mēnešalgu grupa (1 amata vieta)  1647 eiro x 7 +23,59%= **14 249** + **712** (5% sociālās garantijas) + **1425** (10% prēmija+ 23,59%) = **16 386 EUR**  I.3. 26.3.saime, IV līmenis, 11.mēnešalgu grupa (2 amata vietas)  1382 eiro x 7 +23,59%= **11 956**+ **598** (5% sociālās garantijas) + **1196** (10% prēmija+ 23,59%)= **13 750 EUR**  Uz 2 amata vietām 2 x 13 750 eiro**= 27 500 eiro**  26.3.saime, III.B līmenis, 10.mēnešalgu grupa (1 amata vietas)  1287 eiro x 7 +23,59%= **11 134**+ **557** (5% sociālās garantijas) + **1113** (10% prēmija+ 23,59%)= **12 804** **EUR**  **I.2. Atlīdzība PTAC darbiniekiem- 97 182 EUR (par 2019., 2020.un turpmākajiem gadiem)**  I.2. 26.3.saime, V līmenis, 12.mēnešalgu grupa (1 amata vieta)  1647 eiro x 12 +23,59%= **24 426** + **1221** (5% sociālās garantijas) + **2443** (10% prēmija+ 23,59%) = **28 090 EUR**  I.3. 26.3.saime, IV līmenis, 11.mēnešalgu grupa (2 amata vietas)  1382 eiro x 12 +23,59%= **20 496**+ **1025** (5% sociālās garantijas) + **2050** (10% prēmija+ 23,59%)= **23 571 EUR**  Uz 2 amata vietām 2 x 23 571 eiro**= 47 142 EUR**  26.3.saime, III.B līmenis, 10.mēnešalgu grupa (1 amata vietas)  1287 eiro x 12 +23,59%= **19 087**+ **954** (5% sociālās garantijas) + **1909** (10% prēmija+ 23,59%)= **21 950** **EUR**  **II. 1. Preču un pakalpojumu apmaksa PTAC darbiniekiem – 49 860 EUR (2018.g.).** 2019.gadam un turpmākajiem gadiem**- 33 360 EUR:**  - telpu noma 2018.g. (60 m² x 10 EUR) x 7 mēn. = 4 200 EUR  - telpu noma 2019.g.un turpmākajiem gadiem (60 m² x 10 EUR) x 12 mēn. = 7 200 EUR;  - telekomunikāciju pakalpojumi, internets, u.c. 2018.g. (25 eiro x 7 mēn.) x 4 cilv. = 700 EUR;  - telekomunikāciju pakalpojumi, internets, u.c. 2019.g. un turpmākajiem gadiem (25 eiro x 12 mēn.) x 4 cilv. = 1 200 EUR;  - pasta pakalpojumi 50 EUR x 4 cilv. = 200 EUR;  - darbinieku apmācība 550 EUR x 4 cilv. = 2 200 EUR;  - komandējumi un darba braucieni= **2 560 EUR**, tai skaitā:  - Latvija 4 reizes gadā x 140 EUR = 140 EUR x 4 cilv. = 560 EUR;  - Ārvalstis 2 reizes gadā 2 cilv. (apmācības, semināri kvalifikācijas celšanai, lietu virzība, pieredzes apmaiņa): 1000 EUR (dienas nauda - 3 dienas x 60 EUR = 180 EUR; viesnīca - 2 naktis x160 EUR= 320 EUR; transports - 500 EUR) x 2 cilv.= 2000 EUR  - Informācijas sistēmas izstrāde/ datu bāzes pilnveidošana – 40 000 EUR; **2019.gadā un turpmākajos gados -20 000 EUR** IT sistēmas uzturēšanas licenču gada maksas un uzturēšanas izdevumu, atjauninājumu uzstādīšanas gada izmaksas.  **II.2. Materiālais nodrošinājums PTAC darbiniekiem – 1 380 EUR (2018.g.).** 2019.gadam un turpmākajiem gadiem**- 928 EUR.**  - biroja tehnikas uzturēšana – kopētāju kasetes, lāzerprinteru kasetes u.c. uz 1 darbinieku – 100 EUR, 100 x 4 = 400 EUR  - kancelejas piederumi 2018.g. – (11,00 EUR x 7 mēn.) x 4 cilv. = 308 EUR;  - kancelejas piederumi 2019.g.un turpmākajiem gadiem – (11,00 EUR x 12 mēn.) x 4 cilv. = 528 EUR;  - 4 darba krēsli 4 x145 EUR = 580 EUR  - drēbju pakaramais = 92 EUR.  **III. Kapitālās izmaksas PTAC – 12 050 EUR (vienreizējas izmaksas 2018.g.):**  - 4 datori, monitori, u.c. x 1700 EUR = 6 800 EUR;  - 1 krāsainais tīkla printeris = 750 EUR;  - 4 darba galdi x 800 eiro = 3 200 EUR;  - 2 dokumentu skapji = 2 x 500 EUR = 1000 EUR  - zems dokumentu skapis = 300 EUR x 1 = 300 EUR  **BUDŽETA IEŅĒMUMI NO LICENCĒM**  437 licences gadā x 40 EUR = 17 480 EUR gadā.  Licenču maksa tiks ieskaitīta valsts budžetā. Ja palielinās tūrisma pakalpojumu sniedzēju klāsts, kas vēlas saņemt licenci (atbilstoši iepriekš minētajam, tie ir potenciāli papildus 300 komersanti), tad ieņēmumi gadā var sasniegt 29 480 EUR. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par finansējuma piešķiršanu skatāms Ministru kabineta likumprojekta (par valsts budžetu 2018.gadam) un likumprojekta par vidēja termiņa budžeta ietvaru 2018., 2019., 2020.gadam sagatavošanas un izskatīšanas procesā atbilstoši valsts budžeta finansiālajām iespējām. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Ministru kabineta noteikumi par speciālās atļaujas (licences) izsniegšanas, anulēšanas un darbības apturēšanas kārtību, prasības kādām jāatbilst pakalpojuma sniedzējam, lai tas varētu saņemt speciālo atļauju (licenci), tajā skaitā valsts nodevas apmēru par speciālās atļaujas (licences) izsniegšanu un ikgadējās valsts nodevas apmēru par komplekso un saistīto tūrisma pakalpojuma sniedzēja darbības uzraudzību un maksāšanas kārtību, kā arī nodrošinājuma tūrisma pakalpojuma sniedzēja maksātnespējas gadījumā iemaksas kārtību; 2. Ministru kabineta noteikumi par kompleksā tūrisma pakalpojuma un saistītā tūrisma pakalpojuma sagatavošanas un īstenošanas kārtību, ceļotājam sniedzamo informāciju, komplekso un saistīto tūrisma pakalpojumu sniedzēju un klientu tiesības un pienākumus, tūrisma aģentu; 3. Grozījumi Patērētāju tiesību aizsardzības centra nolikumā, precizējot jaunās PTAC funkcijas. |
| 2. | Atbildīgā institūcija | EM un PTAC |
| 3. | Cita informācija | Neskatoties uz to, ka speciālā atļauja (licence) tūrisma pakalpojumu sniedzējiem paredz jaunu valsts nodevas objektu, atsevišķi grozījumi likumā Par nodokļiem un nodevām netiks veikti, jo speciālā atļauja (licence) tūrisma pakalpojumu sniedzējiem atbilst likuma Par nodokļiem un nodevām 11.panta otrās daļas 9.punktā minētajam valsts nodevas objektam. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Eiropas Parlamenta un Padomes direktīvu (ES) 2015/2302 (2015.gada 25.novembris) par kompleksiem ceļojumiem un saistītiem ceļojumu pakalpojumiem, ar ko groza Regulu (EK) Nr. 2006/2004 un Eiropas Parlamenta un Padomes Direktīvu 2011/83/ES un atceļ Padomes Direktīvu 90/314/EEK.   Direktīva jāiestrādā Latvijas likumdošanā līdz 2018.gada 1.janvārim. Regulējumam jāstājas spēkā 2018.gada 1.jūlijā.   1. Eiropas Parlamenta un Padomes 2006.gada 12.decembra Direktīva 2006/123/EK par pakalpojumiem iekšējā tirgū (OV L 376, 27.12.2006., 36./68. lpp.).   Saskaņā ar Brīvas pakalpojumu sniegšanas likuma 15.panta septīto daļu likumprojekts ir uzskatāms par tehnisko likumprojektu pakalpojumu jomā. Pamatojoties uz iepriekš minēto un Ministru kabineta 2016.gada 28.jūnija noteikumu Nr.419 „Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību” likumprojekts tiks iesniegts izvērtēšanai Eiropas Komisijā. |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Eiropas Parlamenta un Padomes direktīvu (ES) 2015/2302 (2015.gada 25.novembris) par kompleksiem ceļojumiem un saistītiem ceļojumu pakalpojumiem, ar ko groza Regulu (EK) Nr. 2006/2004 un Eiropas Parlamenta un Padomes Direktīvu 2011/83/ES un atceļ Padomes Direktīvu 90/314/EEK. | | | |  |
| A | B | C | | D |
| **Direktīva:**  3.panta 1.punkts | **Likumprojekts:**  1.panta 20.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 2.punkts | 1.panta 5.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 3.punkts | 1.panta 29.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 5.punkts | 1.panta 33.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 6.punkts | 1.panta 30.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 7.punkts | 1.panta 31.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 8.punkts | 1.panta 19.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 9.punkts | 1.panta 14.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 15.punkts | 1.panta 32.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 3.panta 16.punkts | 1.panta 34.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 17.panta 1.punkta pirmā daļa | 16.panta piektā daļa | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 17.panta 1.punkta otrā daļa | 16.panta devītā daļa | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 18.panta 1.punkts | 16.panta astotās daļas 4.apakšpunkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 18.panta 2.punkts | 8.1 panta 3.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 19.panta 1.punkts | 16.panta sestā daļa | Direktīvas prasības tiek ieviestas pilnībā. | | Tiesību norma neparedz stingrākas prasības. |
| 39.preambula | 1.panta 35.punkts | Direktīvas prasības tiek ieviestas pilnībā. | | Tiesību norma neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Saskaņā ar Direktīvas transponēšanas noteikumiem, dalībvalstis tūlīt dara zināmus Eiropas Komisijai pieņemtos tiesību aktu noteikumus, kas saistīti ar Direktīvas pārņemšanu. | |
| Cita informācija | Nav | | | |

|  |
| --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei |
| Nav attiecināms |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē tiek nodrošināta, divas nedēļas pirms likumprojekta izsludināšanas Valsts sekretāru sanāksmē publicējot to EM mājas lapā, kā arī tiks nodrošināta turpmākā likumprojekta saskaņošanas gaitā pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Likumprojekts ir saskaņots ar Eiropas Parlamenta un Eiropas Padomes Direktīvas (ES) 2015/2302 par kompleksiem ceļojumiem un saistītiem ceļojumu pakalpojumiem darba grupu, kas pārstāv gan patērētāju, gan komersantu intereses. |
| 3. | Sabiedrības līdzdalības rezultāti | Darba grupā izteiktie priekšlikumi ir ņemti vērā. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM un PTAC |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Lai nodrošinātu jaunās garantiju sistēmas ieviešanu un uzraudzību, **nepieciešams stiprināt PTAC kapacitāti**.  PTAC plānotās jaunās funkcijas komplekso un saistīto tūrisma pakalpojumu jomā:   1. Tūrisma aģentu un tūrisma operatoru licencēšana un licences prasību ievērošanas uzraudzība (katru gadu apmēram 500 – 700 komersantiem), informācijas pārbaude un lēmumu sagatavošana; 2. TATO datu bāzes uzturēšana, pilnveidošana, informācijas atjaunināšana – pašlaik datu bāzē ir 730 ierakstu; 3. Komplekso tūrisma pakalpojumu direktīvas kontaktpunkta funkcija – informācijas sagatavošana un sniegšana citu ES valstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm; 4. Tūrisma aģentu, operatoru un saistīto tūrisma pakalpojumu sniedzēju iesniegto datu apkopošana un analīze; 5. Komplekso un saistīto tūrisma pakalpojumu regulējuma uzraudzība, īpaši attiecībā uz tūrisma pakalpojumu sniedzēju nodrošinājumu tūrisma pakalpojuma sniedzēja maksātnespējas gadījumā (eksistējoša funkcija, bet jauna funkcija attiecībā uz jauniem pakalpojumu veidiem un saistītajiem pakalpojumiem); 6. Uzraudzības un pārbaužu veikšana ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu un nepieciešamības gadījumā piemērot administratīvos sodus (eksistējoša funkcija, bet jauna funkcija attiecībā uz licencēm un jauniem pakalpojumu veidiem un saistītajiem pakalpojumiem).   **Ņemot vērā minēto PTAC ir nepieciešami četri darbinieki, kas veiks augstāk minētās funkcijas** (2 vecākie eksperti, 1 galvenais juriskonsults, 1 juriskonsults)**.**  2 vecākie eksperti, kuru funkcijās ietilps:   1. Tūrisma pakalpojumu sniedzēju nodrošinājuma maksātnespējas gadījumā uzraudzība (t.sk., pārbaužu veikšana); 2. Tūrisma aģentu, tūrisma operatoru un saistīto tūrisma pakalpojumu sniedzēju iesniegto datu analīze un sekošana līdzi uzņēmumu finanšu datu izmaiņām; 3. Tūrisma aģentu un operatoru licencēšana un licences prasību ievērošanas uzraudzība (īpaši attiecībā uz klienta iemaksātās naudas drošības garantijām); 4. Direktīvas kontaktpunkta funkcija – informācijas sagatavošana un sniegšana citu ES dalībvalstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm; 5. Uzraudzības un pārbaužu veikšana, ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu; 6. TATO datu bāzes uzturēšana, pilnveidošana, informācijas atjaunināšana.   1 galvenais juriskonsults, kura funkcijās ietilps:   1. Komplekso un saistīto tūrisma pakalpojumu regulējuma uzraudzība (t.sk., pārbaužu veikšana); administratīvo lietu izskatīšana, administratīvo aktu sagatavošana, administratīvo pārkāpumu lietu izskatīšana un lēmumu pieņemšana; 2. Tūrisma aģentu un tūrisma operatoru licencēšana un licences prasību ievērošanas uzraudzība: licences lietu izskatīšana, administratīvo aktu sagatavošana; 3. Komplekso tūrisma pakalpojumu direktīvas kontaktpunkta funkcija – informācijas sagatavošana un sniegšana citu ES valstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm; 4. Uzraudzības un pārbaužu veikšana ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu; administratīvo pārkāpumu lietu izskatīšana un lēmumu pieņemšana (atkarīgs no jaunā regulējuma).   1 juriskonsults, kura funkcijās ietilps:   1. Komplekso un saistīto tūrisma pakalpojumu regulējuma uzraudzība (t.sk., pārbaužu veikšana); administratīvo lietu izskatīšana, administratīvo aktu sagatavošana, administratīvo pārkāpumu lietu materiālu, protokolu un lēmumu sagatavošana; 2. Tūrisma aģentu un tūrisma operatoru licencēšana un licences prasību ievērošanas uzraudzība: licences lietu dokumentācijas sagatavošana, administratīvo aktu sagatavošana; 3. Komplekso tūrisma pakalpojumu direktīvas kontaktpunkta funkcija – informācijas sagatavošana un sniegšana citu ES dalībvalstu uzraudzības iestādēm par komersantiem, kas darbojas Latvijā, un informācijas pieprasīšana un izvērtēšana no citām uzraudzības iestādēm; 4. Uzraudzības un pārbaužu veikšana ar nolūku izvērtēt, vai nereģistrētie/nelicencētie komersanti nodarbojas ar komplekso/saistīto tūrisma pakalpojumu sniegšanu ar nolūku panākt šo komersantu licencēšanu/reģistrēšanu; administratīvo pārkāpumu lietu materiālu, protokolu un lēmumu sagatavošana (atkarīgs no jaunā regulējuma). |
| 3. | Cita informācija | PTAC funkcijas detalizētāk tiks definētas likumprojekta saistošajos MK noteikumos, kas tiks izstrādāti līdz attiecīgā regulējuma spēkā stāšanās brīdim - 2018.gada 1.jūlijam. |

**Ministru prezidenta biedrs,   
ekonomikas ministrs A.Ašeradens**

**Vīza: Valsts sekretārs J.Stinka**

08.08.2017. 10:15

8116

M.Lūka, 67013256,

[Madara.Luka@em.gov.lv](mailto:Madara.Luka@em.gov.lv)